ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

4 ΦΕΒΡΟΥΑΡΙΟΥ 1988 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση έργου με μίσθωση στον Τιμολέοντα Ναούμ. 1 

Σύσταση δεκαεπτά (17) Κοινών Οργανικών Θέσεων Αξιωματικών 

Π.Ν. 2 

Συμπλήρωση Διοικητικού Τομέα Έρευνας και Εφαρμογών Τπουρ- " 

γείου Γεωργίας. . . ..,... 3' 

Τόπος και τρόπος λειτουργίας των ειδικών επιτροπών κωδικοποίη¬ 
σης αρμοδιότητας του Υπουργείου Γεωργίας. 4 

Προσωρινή πρόσληψη προσωπικού στον Κ.Π.Σ. Βούλας. 5 

Εκχώρηση αρμοδιότητας υπογραφής ταξιδίων στο εξωτερικό, γΐα 

το Α' Εξάμηνο ’88.'. 6 

Εκχώρηση αρμοδιότητας υπογραφής ταξιδίων στο εξωτερικό, για 

το Α' Εξάμηνο ’88. 7 

Εκχώρηση αρμοδιότητας υπογραφής ταξιδίων εξωτερικού στον 
Πρόεδρο και Διευθύνοντα Σύμβουλο της ΕΒΕΤΑΜ Α.Ε. ... 8 
Τροποποίηση και συμπλήρωση της αριθ. 19800/24.5.82 απόφα¬ 
σης του Υπουργού Συγκοινωνιών «περί πινακίδων αριθμού κυ¬ 
κλοφορίας αυτοκινήτων οχημάτων και ρυμουλκουμένων». . . 9 
Διαπίστωση αυτοδίκαιης σύστασης προσωρινών θέσεων διοικ. υπαλ¬ 
λήλων στο Δήμο Πειραιά.10 

Διαπίστωση αυτοδίκαιης σύστασης μιας επιπλέον θέσης εργοδηγού 
πτυχιούχου στον Ο.Ε.Κ.11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στην 5541/4092/22.12.87 απόφαση του 

Προέδρου της Βουλής. 12 

_ « _ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Π13-14953/ΑΣ8068 (1) 

Ανάθεση έργου με μίσθωση στον Τιμολέοντα Ναούμ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΑΝΑΠΛΗΡΩΤΗΣ ΕΞΩΤΕΡΙΚΩΝ 

Έχοντας υπόψη: 


1. Τις διατάξεις της παραγ. 5 του άρθρ. 61 του Ν. 419/76 «περί 
Οργανισμού του Υπουργείου Εξωτερικών». 

2. Το άρθρ. 15 του Ν. 1735/87 (ΦΕΚ 195/τ.Α'/11.11.87) 
«Προσλήψεις στο Δημόσιο Τομέα». 

3. Τις υπηρεσιακές ανάγκες, αποφασίζουμε: 

Αναθέτουμε στον ειδικό επί θεμάτων Εθιμοτυπίας Τιμολέοντα Ναούμ 
το έργο με μίσθωση της ρύθμισης θεμάτων Εθυμοτυπίας κατά τας εκ¬ 
δηλώσεις υποδοχής και φιλοξενίας ξένων προσωπικοτήτων που επισκέ¬ 
πτονται τη χώρα μας. 

Η χρονική διάρκεια του έργου ορίζεται σε ένα χρόνο και η συνολική 
αμοιβή σε οκτακόσιες ογδόντα χιλιάδες δραχμές (880.000), που θα 


καταβάλλονται σε δόσεις ανάλογα με την πορεία εκτέλεσης του έργου, 
το οποίο δεν ανάγεται στα καθήκοντα των υπαλλήλων του ΥΠΕΞ και 
δεν συνδέεται με το ωράριο εργασίας. 

Αθήνα, 1 Δεκεμβρίου 1987 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ . ΕΞΩΤΕΡΙΚΟΝ 

ΑΠΟΣΤΟΛΟΣ ΚΑΚΛΑΜΑΝΗΣ ΘΕΟΔΩΡΟΣ ΠΑΓΚΑΛΟΣ 


Αριθ. Φ.002/2/88 Σ.307 (2) 

Σύσταση δεκαεπτά (17) Κοινών Οργανικών θέσεων Αξιωματικών 

Π.Ν. ν 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

1. Έχοντας υπόψη: 

α. Το άρθρο 5 του Ν. 660/1977 «Περί Υπουργείου Εθνικής Άμυνας 
και των Οργάνων της Ανώτατης Διοίκησης και ελέγχου των Ενόπλων 
Δυνάμεων» (ΦΕΚ 218/10 Αυγ. 77 τεύχος Α'). 

β. Το άρθρο 1 παραγρ. 2 του Ν.Δ. 412/1974 «Περί Οργανικών Θέ¬ 
σεων των μονίμων Αξιωματικών των Ενόπλων Δυνάμεων». 

γ. Το 44/30.10.87 Πρακτικό του Ανωτάτου Ναυτικού Συμβουλίου, 
δ. Τη 16 Γνωμάτευση της 34ης/1987 Συνεδρίασης του Συμβουλίου 
Αρχηγών Γενικών Επιτελείων. 

ε. Την 2389/13.2.87 (ΦΕΚ 81/Β/87) απόφαση του Πρωθυπουρ¬ 
γού και του Υπουργού Οικονομικών «Ανάθεση Αρμοδιοτήτων στον 
Υφυπουργό Οικονομικών», αποφασίζουμε: 

Άρθρο 1 

Τή σύσταση δεκαεπτά (17) Κοινών Οργανικών Θέσεων Αξιωματι¬ 
κών Π.Ν. κατά βαθμό ως εξής: 

α. Αντιπλοιάρχων εννέα (9) 

β. Πλωταρχών τρεις (3) 

γ. Υποπλοιάρχων πέντε (5) 

ΣΥΝΟΛΟ Δεκαεπτά (17) 

2. Οι παραπάνω θέσεις θα προέλθουν από τη μείωση ισαρίθμων νο¬ 
μοθετημένων θέσεων κατά βαθμό και κατηγορία Αξιωματικών ΠΝ ως 
εξής: 

α. Εννέα (9) θέσεις Αντιπλοιάρχων από τον αντίστοιχο βαθμό των 
Μάχιμων Αξιωματικών Π.Ν. 

β. Τρεις (3) θέσεις Πλωταρχών από τον αντίστοιχο βαθμό των Οικο¬ 
νομικών Αξιωματικών. 

γ. Πέντε (5) θέσεις Υποπλοιάρχων από τον αντίστοιχο βαθμό των Οι¬ 
κονομικών Αξιωματικών Π.Ν. 

Άρθρο 2 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 25 Ιανουάριου 1988 

01 ΥΠΟΥΡΓΟΙ 

ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ' ΥΦΥΠΟΥΡΓΟΣ 

ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 


ΠΑΝ. ΧΑΡΑΛΑΜΠΟΠΟΥΛΟΣ ΣΠΥΡΟΣ ΚΑΛΟΥΔΗΣ 


-♦- 

Αριθ. 236827 (3) 

Συμπλήρωση Διοικητικού Τομέα Έρευνας και Εφαρμογών Υπουργείου 

Γεωργίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 28 του Ν. 1558/85, «Κυβέρνηση και Κυβερνητικά 
Όργανα (ΦΕΚ 137 τ.Α'/85), 

β) του άρθρου 11 του Ν. 1586/86, «Βαθμολογική διάρθρωση των 
θέσεων του Δημοσίου, Νομικών Προσώπων Δημοσίου Δικαίου και των 
Οργανισμών Τοπικής Αυτοδιοίκησης και άλλες διατάξεις» (ΦΕΚ 37 
τ.Α'/86). 

2. Τη 1411/5.3.87 (ΦΕΚ 107 τ.Β'/87) απόφασή μας, με την 

οποία συστάθηκε στο Υπουργείο Γεωργίας Διοικητικός Τομέας Έρευ¬ 
νας και Εφαρμογών. , 

3. Τη διαπίστωση ότι για την καλύτερη λειτουργία των υπηρεσιών 
του Υπουργείου Γεωργίας κρίνεται σκόπιμη η υπαγωγή της Διεύθυνσης 
Μηχανογράφησης, στο Διοικητικό Τομέα Έρευνας και Εφαρμογών. 

4. Την 2389/13.2.87 (ΦΕΚ 81 τ.Β'/87), απόφαση του Πρωθυ¬ 
πουργού και του Υπουργού Οικονομικών, «ανάθεση αρμοδιοτήτων στον 
Υφυπουργό Οικονομικών», αποφασίζουμε: 

Συμπληρώνουμε τη 1411/5.3.87 απόφασή μας και ορίζουμε όπως, 
στο Διοικητικό Τομέα Έρευνας και Εφαρμογών που συστάθηκε με την 
απόφασή μας αυτή στο Υπουργείο Γεωργίας, υπάγεται και η Διεύθυνση 
Μηχανογράφησης. 

Κατά τα λοιπά ισχύει η πιο πάνω απόφασή μιας. 

Π απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 25 Ιανουάριου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΠ. ΚΑΚΛΑΜΑΝΗΣ ΣΠ. ΚΑΛΟΥΔΗΣ 

ΓΕΩΡΓΙΑΣ 

ΠΑΝ.ΠΟΤΤΑΚΗΣ 

-♦- 

Αριθ. 391294 (4) 

Τόπος και τρόπος λειτουργίας των ειδικών επιτροπών κωδικοποίησης 
αρμοδιότητας του Υπουργείου Γεωργίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

α) Τις διατάξεις της παρ. 3 του άρθρου 5 του Ν. 1651/86 «Σύσταση 
ειδικών επιτροπών για την κωδικοποίηση διατάξεων της νομοθεσίας 
αρμοδιότητας του Υπουργείου Γεωργίας». 

β) Την ανάγκη ορισμού του τόπου και του τρόπου λειτουργίας των ει¬ 
δικών επιτροπών Κωδικοποίησης, αποφασίζουμε: 

1. Τόπος συνεδρίασης των, κατά το άρθρο 1 του Ν. 1651/86, επι¬ 
τροπών ορίζεται το κεντρικό κατάστημα του Υπουργείου Γεωργίας. 

2. Τα μέλη των επιτροπών καλούνται σε συνεδρίαση με πρόσκληση 
του προέδρου και σε περίπτωση ελλείψεως απουσίας ή κωλύματος του 
Προέδρου με πρόσκληση του αναπληρωτού του. 

3. Εάν η οικεία επιτροπή ορίσει τακτή ημέρα συνεδρίασης δεν απαι¬ 
τείται πρόσκληση. 

4. Τα μέλη των επιτροπών υποχρεούνται να παρίστανται τακτικά 
στις συνεδριάσεις. 

Σε περίπτωση κωλύματος, για οποιοδήποτε λόγο, τακτικού μέλους, 
τούτο υποχρεούται να ειδοποιήσει έγκαιρα τον αναπληρωτή του και τον 


Πρόεδρο της Επιτροπής οπότε παρίσταται στη συνεδρίαση το αναπλη¬ 
ρωματικό μέλος του. 

5. Στις συνεδριάσεις παρίσταται ο Γραμματέας ή ο αναπληρωτής 
του. Ο Γραμματέας με εντολή του Προέδρου συντάσσει την ημερήσια 
διάταξη και τη γνωστοποιεί εγκαίρως στα μέλη. Μεριμνά για την σύ¬ 
νταξη, καθαρογραφή και επικύρωση των πρακτικών. 

6. Οι επιτροπές συνερχόμενες καθορίζουν τη διαδικασία συγκεντρώ- 
σεως της ύλης ως και της ταξινόμησης και εν γένει κατάταξης και επε¬ 
ξεργασίας αυτής. 

7. Οι πράξεις των επιτροπών διατυπώνονται σε πρακτικά τα οποία 
υπογράφονται από τον Πρόεδρο και το Γραμματέα, αναγιγνώσκονται δε 
και επικυρούνται στην αμέσως επόμενη συνεδρίαση. 

8. Οι αποφάσεις των επιτροπών λαμβάνονται κατά πλειοψηφία των 
παρόντων μελών. Σε περίπτωση ισοψηφίας υπερισχύει η ψήφος του 
Προέδρου. 

9. Κάθε επιτροπή μετά την αποπεράτωση του έργου της, υποβάλει το 
διαμορφωθέν Σχέδιο Κώδικος και το Σχέδιο της επ’ αυτού Αιτιολογι- 
κής Έκθεσης^ ως και το σχετικό πρακτικό στον Υπουργό Γεωργίας για 
τυχόν παρατηρήσεις και για την περαιτέρω προώθησή του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Ιανουάριου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΑΠΟΣΤ. ΚΑΚΛΑΜΑΝΗΣ Γ. ΠΟΤΤΑΚΗΣ 


Αριθ. Δ2α/34655 

Προσωρινή πρόσληψη προσωπικού στον Κ.Π.Σ. Βούλας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


( 5 ) 


Έχοντας υπόψη: 

1. Τις διατάξεις: α) του άρθρου 5, Κεφ. Β του Ν. 993/79, β) του άρ¬ 
θρου 9 του Ν. 1476/84, γ) του άρθρου 14 του Ν. 1735/87. 

2. Την Πράξη του Υπουργού Προεδρίας της Κυβέρνησης 213/ 
11.5.87. 

3. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 1358/87 (ΦΕΚ 535/87 τ.Β). 

4. Το απόσπασμα πρακτικού της 23/10.12.87 συνεδρίασης του 
Δ.Σ. του Κ.Π.Σ. Βούλας. 

5. Το έγγραφο του Κ.Π.Σ. Βούλας 164/14.12.87. 

6. Τις επείγουσες και απρόβλεπτες ανάγκες. 

7. Το γεγονός ότι οι ανάγκες αυτές δεν μπορούν νά καλυφθούν από το 
προσωπικό που υπηρετεί ή με απόσπαση, αποφασίζουμε: 

1. Ορίζουμε τον αριθμό του αναγκαιούντος προσωπικού για πρόσ¬ 
ληψη στον Κρατικό Παιδικό Σταθμό Βούλας σε μία (1) υπάλληλο βοη¬ 
θητικών εργασιών, με σχέση εργασίας ιδιωτικού δικαίου, μέχρι την 
επάνοδο στην υπηρεσία της Παρασκευής Νικολαΐδου, που απουσιάζει με 
αναρρωτική άδεια και όχι πέρα των οκτώ (8) μηνών, για την αντιμετώ¬ 
πιση επειγουσών υπηρεσιακών αναγκών και τον όρο να έχει προβλεφθεί 
σχετική πίστωση στον προϋπολογισμό του σταθμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Ιανουάριου 1988 

Η ΥΦΥΠΟΥΡΓΟΣ 

Σ. ΑΚΡΙΤΑ 

- 4 - 

Αριθ. Υ-1/Φ 9.7.10/1055 (6) 

Εκχώρηση αρμοδιότητας υπογραφής ταξιδϊων στο εξωτερικό, για το Α' 
Εξάμηνο ’88. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 


Έχοντας υπόψη: 

α. Τις διατάξεις των άρθρων 13 του Ν. 1256/82 και 21 του Ν. 
1288/82. 

β. Την αριθ. 3147/6.10.82 Πράξη της Τριμελούς Επιτροπής 
Υπουργών. 

γ. Το άρθρο 20 του Ν. 1400/83. 
δ. Το έγγραφο 177/11.1.88. 

ε. Την ανάγκη να περιορισθούν στο απολύτως απαραίτητο ύψος οι συ¬ 
ναλλαγματικές δαπάνες ταξιδϊων στο εξωτερικό. 

στ. Την ανάγκη να υπάρχει πλήρης ευθύνη της Διοίκησης για τα 
εγκρινόμενα ταξίδια εξωτερικού, αποφασίζουμε: 

1. Εκχωρούμε την αρμοδιότητα έγκρισης αποστολής υπαλλήλων 
Δ.Ε.Η. στο εξωτερικό, για διεξαγωγή διαπραγματεύσεων, συμμετοχή 
σε διεθνή συνέδρια, εκπροσώπηση σε διεθνείς οργανισμούς, εκπαίδευση 
και εκτέλεση οποιασδήποτε υπηρεσίας, προς τον Πρόεδρο του Διοικητι¬ 
κού Συμβουλίου και Γενικό Διευθυντή της Δ.Ε.Η. 

2. Η εκχώρηση της αρμοδιότητας αυτής ισχύει για το πρώτο εξά¬ 
μηνο του 1988, δηλαδή μέχρι 30.6.1988 για ανώτατο ποσό μέχρι 
εκατό δέκα χιλιάδες δολ. ΗΠΑ (110.000) και για 130 άτομα συνο¬ 
λικά, περιλαμβάνει δε και ταξίδια του ίδιου του Προέδρου του Δ.Σ. & 
Γεν. Δ/ντή. 

3. Η κατ’ αποκοπή ημερήσια εκτός έδρας αποζημίωση, τα οδοιπο¬ 
ρικά και τα έξοδα διαμονής σε ξενοδοχείο, θα χορηγούνται κατά τα προ- 
βλεπόμενα από την ΓΎΣ 8251/82, κοινή απόφαση Υπουργών. 

4. Πέραν της προαναφερόμενης (σε συνάλλαγμα) αποζημίωσης, 
οποιαδήποτε αποζημίωση σε δραχμές δεν επιτρέπεται και αποτελεί πα¬ 
ραβίαση της ΓΥΣ 8251/82 κοινής απόφασης. 

5. Αντίγραφο των αποφάσεων έγκρισης ταξιδίων να κοινοποιείται 
απαραίτητα στη Δ/νση Διοικητικού του ΥΒΕΤ/Τμήμα Β', Μιχαλακο- 
πούλου 80, 101 92 Αθήνα. 

6. Η εξουσιοδότηση αυτή δεν μπορεί να μεταβιβαστεί σε άλλο κλιμά¬ 
κιο υποδεέστερο του εξουσιοδοτουμένου. 

7. Η ισχύς της απόφασης αυτής αρχίζει την 1.1.88 και λήγει στις 
30.6.88. 


8. Η απόφαση αυτή να δημοσιευθεί στην Εφημερίδα της Κυβερνή- 
σεως.· 


Αθήνα, 26 Ιανουάριου 1988 

' Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 


-♦- 

Αριθ, Υ-1/Φ 9.7.60/1054 ' (7) 

Εκχώρηση αρμοδιότητας υπογραφής ταξιδίων στο εξωτερικό, για το Α’ 
Εξάμηνο ’88. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 


Έχοντας υπόψη: 

α. Τις διατάξεις των άρθρων 13 του Ν. 1256/82 και 21 του Ν. 
1288/82. 

β. Την αριθ. 3147/6.10.82 Πράξη της Τριμελούς Επιτροπής 
Υπουργών. 

γ. Το άρθρο 20 του Ν. 1400/83. 

δ. Το έγγραφο 008/11.1.1988 της ΑΣΠΡΟΦΟΣ Α.Ε. 

ε. Την ανάγκη να περιορισθούν στο απολύτως απαραίτητο ύψος οι συ¬ 
ναλλαγματικές δαπάνες ταξιδίων στο εξωτερικό. 

στ. Την ανάγκη να υπάρχει πλήρης ευθύνη της Διοίκησης για τα 
εγκρινόμενα ταξίδια εξωτερικού, αποφασίζουμε: 

1. Εκχωρούμε την αρμοδιότητα έγκρισης αποστολής υπαλλήλων 
ΑΣΠΡΟΦΟΣ Α.Ε. στο εξωτερικό, για διεξαγωγή διαπραγματεύσεων, 
συμμετοχή σε διεθνή συνέδρια, εκπροσώπηση σε διεθνείς οργανισμούς, 
εκπαίδευση και εκτέλεση οποιασδήποτε υπηρεσίας, προς το Γενικό Διευ¬ 
θυντή της Α.Ε. ΑΣΠΡΟΦΟΣ. 

2. Η εκχώρηση της αρμοδιότητας αυτής ισχύει για το πρώτο εξά¬ 
μηνο του 1988, δηλαδή μέχρι 30.6.1988 για ανώτατο ποσό μέχρι 
δέκα πέντε χιλιάδες δολ. ΗΠΑ (15.000) και για 30 άτομα συνολικά, 
περιλαμβάνει δε και ταξίδια του ίδιου του Γενικού Διευθυντή. 

3. Η κατ’ αποκοπή ημερήσια εκτός έδρας αποζημίωση, τα οδοιπο¬ 
ρικά και τα έξοδα διαμονής σε ξενοδοχείο, θα χορηγούνται κατά τα προ- 
βλεπόμενα από την ΓΥΣ 8251/82, κοινή απόφαση Υπουργών. 

4. Πέραν της προαναφερόμενης (σε συνάλλαγμα) αποζημίωσης, 
οποιαδήποτε αποζημίωση σε δραχμές δεν επιτρέπεται και αποτελεί πα¬ 
ραβίαση της ΓΥΣ 8251/82 κοινής απόφασης. 

5. Αντίγραφο των αποφάσεων έγκρισης ταξιδίων να κοινοποιείται 
απαραίτητα στη Δ/νση Διοικητικού του ΥΒΕΤ/Τμήμα Β’, Μιχαλακο- 
πούλου 80, 101 92 Αθήνα. 

6. Η εξουσιοδότηση αυτή δεν μπορεί να μεταβιβαστεί σε άλλο κλιμά¬ 
κιο υποδεέστερο του εξουσιοδοτουμένου. 

7. Η ισχύς της απόφασης αυτής αρχίζει την 1.1.88 και λήγει στις 
30.6.88. 


8. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιανουάριου 1988 

Ο ΥΠΟΥΡΓΟΣ 

ΑΝΑΣΤΑΣΙΟΣ ΠΕΠΟΝΗΣ 
,- 

Αριθ. 112/74 (8) 

Εκχώρηση αρμοδιότητας υπογραφής ταξιδίων εξωτερικού στον Πρόε¬ 
δρο και Διευθύνοντα Σύμβουλο της ΕΒΕΤΑΜ Α.Ε. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝΟΛΟΓΙΑΣ 

Έχοντας υπόψη: 

. Τις διατάξεις: 

α. Του Ν. 1514/85 «ανάπτυξη επιστημονικής και τεχνολογικής 
έρευνας», 

β. του άρθρου 1 παρ. 6 του Ν. 1256/82, 
γ. του άρθρου 13 του Ν. 1256/82. 

Όπως συμπληρώθηκε με το άρθρο 21 του Ν. 1288/82. 
δ. του άρθρου 20 του Ν. 1400/83. 

2. Τη ΔΙΟΦ/Φ. 60/Α 4061 μεταφορά αρμοδιοτήτων του Υπουρ¬ 
γείου Προεδρίας της Κυβέρνησης στα άλλα Υπουργεία. 

3. Το Π.Δ. 482/85 «Σύσταση ΑΕ Βιομηχανικής Έρευνας και Τε¬ 
χνολογικής Ανάπτυξης Μετάλλων» (ΕΒΕΤΑΜ ΑΕ), αποφασίζουμε: 

1. Εκχωρούμε στον Πρόεδρο και Διευθύνοντα Σύμβουλο της Ανώνυ¬ 
μης Εταιρείας Βιομηχανικής Έρευνας και Τεχνολογικής Ανάπτυξης 
Μετάλλων (ΕΒΕΤΑΜ ΑΕ) την αρμοδιότητα έγκρισης αποστολής στο 
εξωτερικό υπαλλήλων της για συμμετοχή σε επιστημονικά - τεχνικά συ¬ 
νέδρια, διαπραγματεύσεις για μεταφορά τεχνολογίας, εκπροσωπήσεις 
σε διεθνείς οργανισμούς, επισκέψεις σε βιομηχανίες και ερευνητικά κέ¬ 
ντρα και εκπαίδευση προσωπικού για την περίοδο από τη δημοσίευση 
της απόφασης αυτής στην Εφημερίδα της Κυβερνήσεως μέχρι 
31.12.88 και έως το ποσό των 30.200$ Η.Π.Α. 

2. Οποιαδήποτε υπέρβαση του παραπάνω ποσού δεν επιτρέπεται σε 
καμία περίπτωση. 

3. Η κατ’ αποκοπή ημερήσια, εκτός έδρας, αποζημίωση, τα οδοιπο¬ 
ρικά και τα έξοδα διαμονής σε ξενοδοχείο θα χορηγούνται σύμφωνα με 
την Π.Υ.Σ. 8251/31.12.82, τα δε αεροπορικά εισιτήρια θα εκδίδονται 
σύμφωνα με την αριθμ. 2483/407/4.2.86 ορθή επανάληψη της εγκυ¬ 
κλίου του Πρωθυπουργού. 

4. Οποιαδήποτε αποζημίωση σε δρχ. πέρα από την παραπάνω (σε 
συνάλλαγμα) δεν επιτρέπεται και θα θεωρηθεί παράβαση της απόφασης 
του υπουργικού συμβουλίου που μνημονεύουμε παραπάνω. 

5. Η εξουσιοδότηση αυτή δεν μπορεί να μεταβιβασθεί σε κατώτερα 
όργανα της ΕΒΕΤΑΜ ΑΕ. 

6. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 26 Ιανουάριου 1988 

Ο ΥΠΟΥΡΓΟΣ 

Α. ΠΕΠΟΝΗΣ 
- ψ - 

Αριθ, 53642/139 (9) 

Τροποποίηση και συμπλήρωση της αριθ. 19800/24.5.82 απόφασης 
του Υπουργού Συγκοινωνιών «περί πινακίδων αριθμού κυκλοφορίας 
αυτοκινήτων οχημάτων και ρυμουλκουμένων». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 2 του άρθρου 90 του Κώδικα Οδικής Κυ¬ 
κλοφορίας που κυρώθηκε με το Νόμο 614/77. 

2. Το αριθ. 1380/81 Π. Δ/γμα «συμμόρφωση της Ελληνικής Νομοθε¬ 
σίας με τις διατάξεις της με αριθμό 70/722/ΕΟΚ οδηγίας του Συμ¬ 
βουλίου των Ευρωπαϊκών Κοινοτήτων της 20ης Μαρτίου 1980, για 
την προσέγγιση των νομοθεσιών των Κρατών μελών, που αφορούν στη 
θέση και στην τοποθέτηση της πίσω πινακίδας κυκλοφορίας των οχημά¬ 
των με κινητήρα και των ρυμουλκουμένων τους. 

3. Την 19800/24.5.1982 απόφαση του Υπουργείου «περί πινακί¬ 
δων αριθμών κυκλοφορίας αυτοκινήτων οχημάτων και ρυμουλκουμέ¬ 
νων». 

4. Την 26700/1728/84 απόφαση του Υπουργείου «περί τροποποι- 
ήσεως και συμπληρώσεως της αριθ. 19800/24.5.82 απόφασης. 

5. Το 444/87 Π. Δ/γμα «περί προσδιορισμού των διαφόρων κατη¬ 
γοριών αυτοκινήτων οχημάτων, των υπ’ αυτών ρυμουλκουμένων και 

των μοτοσικλετών, με βάση τον αριθμό κυκλοφορίας τους». 

6. Την ανάγκη καθιέρωσης ιδιαίτερης κατηγορίας πινακίδων για τα 
κυκλοφορούντο στη χώρα επιβατικά αυτοκίνητα ιδιωτικής χρήσης που 
εισάγονται με μειωμένες δασμοφορολογικές επιβαρύνσεις ή και ατελώς, 
τα λεωφορεία δημόσιας χρήσης καθώς και τα φορτηγά δημόσιας χρή¬ 
σης, αποφασίζουμε: 

Τροποποιούμε την παραπάνω αριθ. 19800/24.5.82 απόφαση ως 
εξής: 

1. Η επικεφαλίδα της παρ. Α του Κεφ. I, όπως αντικαταστάθηκε με 
την απόφαση 26700/1728/84, αντικαθίσταται ως εξής: 

Α. Τεχνικές προδιαγραφές κατασκευής κοινών πινακίδων αυτοκινή¬ 
των και μοτοσικλετών (ιδιωτικής και δημόσιας χρήσης), πλην επιβατι¬ 
κών αυτοκινήτων δημόσιας χρήσης, επιβατικών αυτοκινήτων ιδιωτι¬ 
κής χρήσης που εισάγονται με μειωμένες δασμοφορολογικές επιβαρύν¬ 
σεις ή και ατελώς, λεωφορείων δημόσιας χρήσης και φορτηγών δημό- 
σιας χρήσης». · 

2. Στο κεφάλαιο I και μετά την παρ. ΙΓ προστίθενται νέες παράγρα¬ 
φοι (ΙΔ, ΙΕ, ΙΣΤ) οι οποίες έχουν ως εξής: 

«1Δ. Τεχνικές προδιαγραφές κατασκευής πινακίδων επιβατικών αυ¬ 
τοκινήτων ιδιωτικής χρήσης, που εισάγονται με μειωμένες δασμοφορο¬ 
λογικές επιβαρύνσεις ή και ατελώς. Για κάθε αυτοκίνητο προβλέπονται 
δύο πινακίδες (εμπρόσθια - οπίσθια). 

Η αρίθμηση των πινακίδων γίνεται με συνδυασμό τριών (3) γραμμά¬ 
των ΑΜ (Ο, Ρ, Τ, Υ και X) και ενός τετραψήφιου αριθμού (1000-9999) 
από τους προσωρινά εξαιρούμενους συνδυασμούς των κοινών πινακί¬ 
δων. 

Γενικά οι τεχνικές προδιαγραφές των πινακίδων αυτών είναι ίδιες με' 
τις αντίστοιχες των κοινών πινακίδων όπως καθορίζονται στην παρ. Α 
του κεφ. 1 της παρούσας». 

«ΙΕ. Τεχνικές προδιαγραφές κατασκευής πινακίδων λεωφορείων δη¬ 
μόσιας χρήσης. 

α) Γενική περιγραφή. 

Για κάθε αυτοκίνητο προβλέπονται δύο πινακίδες (εμπρόσθια - οπί¬ 
σθια). 

Η αρίθμιση των πινακίδων γίνεται με συνδυασμό τριών (3) γραμμά¬ 
των και ενός (1) τετραψήφιου αριθμού (1000-9999) από τους προσω¬ 
ρινά εξαιρούμενους συνδυασμούς των κοινών πινακίδων. 

Μεταξύ των γραμμάτων και του αριθμού υπάρχει παύλα. 

Πάνω από τον αριθμό κυκλοφορίας σε οριζόντια διάταξη υπάρχουν 
τα γράμματα Λ.Δ.Χ. (Λεωφορείο Δημόσιας Χρήσης) και στη συνέχεια 
ανάγλυφη η σφραγίδα του Κράτους με το Εθνόσημο και την ένδειξη 
«ΕΛΛΗΝΙΚΗ ΔΗΜΟΚΡΑΤΙΑ - ΤΗ.Μ.Ε.». 

Η πινακίδα φέρει περιμετρικά νεύρωση καθώς και οριζόντια νεύρωση 
μεταξύ των γραμμάτων Λ.Δ.Χ. και της σφραγίδας αφενός και του αριθ¬ 
μού κυκλοφορίας αφετέρου. 

Γ ενικά οι τεχνικές προδιαγραφές των πινακίδων αυτών είναι ίδιες με 
τις αντίστοιχες των κοινών πινακίδων πλην εκείνων των διαστάσεων 
και λοιπών προδιαγραφών, που καθορίζονται στην παράγραφο αυτή και 
στις παρακάτω. 

β) Διαστάσεις πινακίδων. 

Οι διαστάσεις φαίνονται στο συνημμένο σχέδιο 1, που αποτελεί ανα¬ 
πόσπαστο μέρος της παρούσας. 

γ) Χρωματισμός πινακίδων. 

Το χρώμα της αντανακλαστικής επίπεδης επιφάνειας και πινακίδων 
είναι αργυρόλευκο, ενώ οι ενδείξεις (γράμματα, αριθμοί, σφραγίδες, 
νευρώσεις κλπ) ερυθρές. 

Τα όρια αντανακλαστικότητας και οι ελάχιστες τιμές ΟΙΓ (εις 0ΑΝ- 


ϋΕΕΕΑδ ανά ΓΙΙΧ ανά τετραγωνικό μέτρο του χρωματισμού της αντα¬ 
νακλαστικής επιφάνειας των πινακίδων είναι τα ίδια με των κοινών πι¬ 
νακίδων, όπως ορίζονται στην παρ. Α6 του Κεφ. I της παρούσας». 

«ΙΣΤ. Τεχνικές προδιαγραφές κατασκευής πινακίδων φορτηγών δη¬ 
μόσιας χρήσης. 

α) Γενική περιγραφή. 

Για κάθε αυτοκίνητο προβλέπονται δύο πινακίδες (εμπρόσθια - οπί¬ 
σθια). 

Η αρίθμιση των πινακίδων γίνεται με συνδυασμό τριών (3) γραμμά¬ 
των και ενός (ΐ) τετραψήφιου αριθμού (1000-9999) από τους προσω¬ 
ρινά εξαιρούμενους συνδυασμούς των κοινών πινακίδων. 

Μεταξύ των γραμμάτων και του αριθμού υπάρχει παύλα. 

Πάνω από τον αριθμό κυκλοφορίας σε οριζόντια διάταξη υπάρχουν 
τα γράμματα Φ.Δ.Χ. (Φορτηγό Δημόσιας Χρήσης) και στη συνέχεια 
ανάγλυφη η σφραγίδα του Κράτους με το Εθνόσημο και την ένδειξη 
«ΕΛΛΗΝΙΚΗ ΔΗΜΟΚΡΑΤΙΑ - ΤΠ.Μ.Ε.». 

Η πινακίδα φέρει περιμετρικά νεύρωση καθώς και οριζόντια νεύρωση 
μεταξύ των γραμμάτων Φ.Δ.Χ. και της σφραγίδας αφενός και του αριθ¬ 
μού κυκλοφορίας αφετέρου. 

β) Διαστάσεις πινακίδων. 

Οι διαστάσεις φαίνονται στο συνημμένο σχέδιο 2, που αποτελεί ανα¬ 
πόσπαστο μέρος της παρούσας. 

γ) Χρωματισμός πινακίδων. 

Το χρώμα της αντανακλαστικής επίπεδης επιφάνειας και πινακίδων 
είναι αργυρόλευκο, ενώ οι ενδείξεις (γράμματα, αριθμοί, σφραγίδες, 
νευρώσεις κλπ) ερυθρές. 

Τα όρια αντανακλαστικότητας και οι ελάχιστες τιμές ΟΙί (εις €ΑΝ- 
ΟΕΕΕΑ8 ανά ΕϋΧ ανά τετραγωνικό μέτρο του χρωματισμού της αντα¬ 
νακλαστικής επιφάνειας των πινακίδων είναι τα ίδια με των κοινών πι¬ 
νακίδων, όπως ορίζονται στην παρ. Α6 του Κεφ. I της παρούσας». 

3. Στο τέλος της παρ. 1 του Κεφ. II προστίθεται εδάφιο το οποίο έχει 
ως εξής: 

«Στα επιβατικά αυτοκίνητα ιδιωτικής χρήσης που εισάγονται με μει¬ 
ωμένες δασμοφορολογικές επιβαρύνσεις ή και ατελώς, στα λεωφορεία 
και φορτηγά δημόσιας χρήσης, που τίθενται για πρώτη φορά σε κυκλο¬ 
φορία, χορηγούνται οι πινακίδες που προβλέπονται από τις παρ. ΙΓ, ΙΔ 
και ΙΣΤ του κεφ. I της απόφασης αυτής. 

Επίσης οι παραπάνω πινακίδες χορηγούνται και σε κάθε περίπτωση 
ανανέωσης άδειας κυκλοφορίας Λ.Δ.Χ. και Φ.Δ.Χ. αυτοκινήτου καθώς 
και στα ήδη κυκλοφορούντα. 

Για την τελευταία αυτή περίπτωση η διαδικασία και ο χρόνος αντικα¬ 
τάστασης θα καθορισθεί με εγκύκλιο ή με απόφαση του Υπουργού Μ.Ε. 
σε περίπτωση που ταυτόχρονα διενεργηθεί και απογραφή Φ.Δ.Χ. αυτο¬ 
κινήτων. Μετά την εκπνοή της προθεσμίας αντικατάστασης για τα κυ¬ 
κλοφορούντα με παλαιού τύπου πινακίδες αυτοκίνητα αυτών των κατη¬ 
γοριών έχουν εφαρμογή οι σχετικές διατάξεις του Κώδικα Οδικής Κυ¬ 
κλοφορίας (άρθρο 87, 90 και 92). 

Εάν τα αυτοκίνητα αυτά επανακυκλοφορήσουν ύστερα από αποχαρα¬ 
κτηρισμό τους ως δημόσιας χρήσης ή ιδιωτικής χρήσης, χορηγούνται 
νέες πινακίδες της αντίστοιχης κατηγορίας». 

Η απόφαση αυτή να δημοοιευθεί στην Εφημερίδα της Κυβερνή- 
σεως. 

Αθήνα, 20 Ιανουάριου 1988 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 

Αριθ. 32625 (10) 

Διαπίστωση αυτοδίκαιης σύστασης προσωρινών θέσεων διοικ. υπαλλή¬ 
λων στο Δήμο Πειραιά. 

Ο ΝΟΜΑΡΧΗΣ ΠΕΙΡΑΙΑ 

Με την 40656/5285/25.11.87 απόφαση του Δημάρχου Πειραιά 
που εκδόθηκε σύμφωνα με την ΔΙΠΙΔ/Φ 42/24/11440/31.12.86 
κοινή Υπουργική Απόφαση και την 32625/12.1.88 έγκριση του Νο¬ 
μάρχη Πειραιά διαπιστώθηκε η αυτοδίκαιη σύσταση 16 προσωρινών 
θέσεων διοικητικών υπαλλήλων εκ των οποίων τέσσερις με ειδικότητα 
δακτυλογράφων. 

Πειραιάς, 12 Ιανουάριου 1988 
Με εντολή Νομάρχη 
Ο Διευθυντής 
Δ. ΖΑΒΙΤΣΑΣ 

Αριθ. 15476/230 (11) 

Διαπίστωση αυτοδίκαιης σύστασης μιας επιπλέον θέσης εργοδηγού πτυ- 
χιούχου στον Ο.Ε.Κ. 4 

Ο ΠΡΟΕΔΡΟΣ ΤΟΪ Δ.Σ. ΤΟΤ Ο.Ε.Κ. 

Με την 25275/4496/87 πράξη του Προέδρου Δ.Σ. - Ο.Ε.Κ. διαπι¬ 
στώνεται η αυτοδίκαιη σύσταση στον ΟΕΚ, με την αριθ. ΔΙΠΙΔ/Φ 42/ 
24/11440/31.12.86 Κοινή Απόφαση των Υπουργών Προεδρίας της 
Κυβέρνησης, Εσωτερικών και Οικονομικών (ΦΕΚ 921/31.12.86/τ'. 
Β), μίας (1) επιπλέον θέσης, από τις συσταθείσες 68 με την 3036/ 
22070/87 Πράξη Αντιπροέδρου ΔΣ-ΟΕΚ που επικυρώθηκε με την 


101371/3.8.87 απόφαση Υπουργού Εργασίας, ειδικότητας Εργοδη¬ 
γών Πτυχιούχων, στην οποία θα καταταγεί ένας πτυχιούχος Εργοδη¬ 
γός με σχέση εργασίας Ι.Δ. αόριιτιου χρόνου. 

Η προσωρινή αυτή θέση καταργείται αυτοδίκαια μόλις κενωθεί με 
οποιοδήποτε τρόπο. 

(Αριθ. Έγκρισ. Υπουργ. Εργασίας 102398/87). 

Αθήνα, 25 Ιανουάριου 1988 
Ο Πρόεδρος 
θ. ΠΑΧΝΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 765/τ. Β/31.12.87 στο οποίο δημοσιεύθηκε η 5541/ 
4092/22.12.87 απόφαση του Προέδρου της Βουλής γίνονται οι εξής 
διορθώσεις: 

α) Στη δεύτερη σειρά της παρ. 4 του σκεπτικού το εσφαλμένο «Βοε- 
λής» στο ορθό «Βουλής». 

β) Στην πρώτη σειρά της περ. 1.3 της παρ. 1 της απόφασης το 
εσφαλμένο «αποκλειστικάττν» στο ορθό «αποκλειστικά στην». 

γ) Στη δεύτερη σειρά της περ. 2.3. της παρ. 2 της απόφασης το 
εσφαλμένο «η ϋ ΡΚΟΟΕ55ΙΝΟ» στο ορθό «η ΨΟΚϋ ΡΚΟΟΕ55ΙΝΟ» 
καί στην ίδια περ. σειρά τρίτη το εσφαλμένο «σχετιτιιν» στο ορθό «σχετι¬ 
κών». 

δ) Στην πρώτη σειρά της περ. Β της απόφασης το εσφαλμένο «προα- 
ναφεροεμενη» στο ορθό «προΟναφερόμενη». 

(Από τη Βουλή των Ελλήνων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



